„See vaevalt aastane tüdruk siin pildil mu süles on kasvanud ilusaks nooreks naiseks ja läheb nüüd välismaale mehele,” kirjutab ajakirjanik Kaja Kärner. Foto on tehtud 1983. aastal.
#000002
See vaevalt aastane tüdruk siin pildil mu süles on kasvanud ilusaks nooreks naiseks ja läheb nüüd välismaale mehele.
#000003
Mu ristitütar käis talvel tutvustamas oma tulevast – pikka, brünetti ja sportlikku, pooletunnise kohtumise põhjal otsustades töökat ja tõsise ellusuhtumisega meest. Iga (risti)ema süda peaks rõõmust hüppama, kui laps on leidnud endale kaasa, kellele pole midagi ette heita. Peale selle, et temaga koos kolib veel üks noor naine püsivalt Eestist ära.
#000004
„Ja kui meil lapsed sünnivad, siis ma õpetan neile eesti keelt. „Mõmmi ja aabits” ja „Hunt kriimsilma üheksa ametit” on juba valmis ostetud,” lohutab ristitütar. Ja mul pole südant tema käest küsida, mis siis saab, kui lapsed Mõmmi-east välja kasvavad. Mis siis võõrsil eestlust toidab?
#000007
Pole kahtlust, et sellest noorest eestlannast saab kord kaugel maal oma lastele hea õpetaja, ta on selleks ju õppinud. Mäletan, millise õhinaga ta ülikooli lõpetamise järel ühte väikelinna õpetajaks läks; kuidas ta kõige raskematest peredest pärit ja kõige kehvemini edasi jõudvate õpilaste klassi pandi juhatama, sest koolijuhi arvates oli see värskelt diplomeeritud ja rikkumata närvidega neiule parim koht. See oli aeg, mil raadiojaamadest tuli tihtipeale lugu depressiivsetest väikelinnadest, kus „... keldripoodides on jube kõrged hinnad ja õhtul pole kuhugile minna”.
#000008
Ma ei mäleta, kuidas ma kolmkümmend aastat tagasi ette kujutasin, milliseks minu, selle väikese tüdruku ja Eesti elu kujuneb. Aga nii see vist küll ei pidanud minema, ohkan fotot sahtlisse tagasi pannes.
#000011
Ajaloomuuseumi mitu nägu laste ja noorte hariduses
#000019
Kohalikel omavalitsustel ei ole lihtne lasteaiaõpetajate palka tõstaÕpetaja soovitab: Lugemisvajaduse rahuldamise kaaslasedMuukeelne laps (3): Ukraina lapsed Laagna gümnaasiumisBrüsselis avatakse Eesti noorte kunstinäitus „Põimitud“Kolonialism, kolklus ja kuldne kesktee
#000021